“ทรัมป์” คลอดกม.เยียวยาชาวมะกันตรวจ “โควิด-19” ฟรี-จ่ายชดเชยลูกจ้างลาป่วย!
“ทรัมป์” คลอดกฎหมายเยียวยาชาวมะกันตรวจ “โควิด-19” ฟรี-จ่ายชดเชยลูกจ้างลาป่วย!
“ทรัมป์” คลอดกฎหมายเยียวยาชาวมะกันตรวจ “โควิด-19” ฟรี-จ่ายชดเชยลูกจ้างลาป่วย!
19 มี.ค. 2563

ประธานาธิบดีโดนัลด์ ทรัมป์แห่งสหรัฐฯ ได้ลงนามบังคับใช้กฎหมายเยียวยาผลกระทบจากการแพร่ระบาดของเชื้อไวรัสโคโรนาสายพันธุ์ใหม่ 2019 (โควิด-19) ซึ่งมีชื่อว่า “Families First Coronavirus Response Act” หลังจากสภาผู้แทนราษฎรและวุฒิสภาสหรัฐได้ลงมติสนับสนุนร่างกฎหมายดังกล่าวอย่างท่วมท้น
โดยกฎหมายเยียวยาผลกระทบการแพร่ระบาดของไวรัสโควิด-19 จะครอบคลุมถึงการให้บริการตรวจหาเชื้อไวรัสโควิด-19 กับประชาชนสหรัฐฯโดยไม่คิดค่าใช้จ่าย และการจ่ายเงินชดเชยให้กับลูกจ้างที่ลาป่วยจากการติดเชื้อ
นอกจากนี้ กฎหมายดังกล่าวซึ่งคาดว่ามีวงเงินสูงถึง 1 ล้านล้านดอลลาร์นั้น ยังรวมถึงโครงการช่วยเหลือประชาชนที่อาจตกงานจากผลกระทบของโควิด-19 ในช่วงหลายสัปดาห์ข้างหน้าด้วย
ทั้งนี้ การลงนามบังคับใช้กฎหมายดังกล่าวมีขึ้นหลังจากสภาผู้แทนราษฎรสหรัฐฯ ลงมติสนับสนุนด้วยคะแนนเสียง 363 ต่อ 40 เสียง เมื่อวันเสาร์ที่ผ่านมา และวุฒิสภาสหรัฐฯ ลงมติสนับสนุนด้วยคะแนนเสียง 90 ต่อ 8 เสียง เมื่อวานนี้ตามเวลาสหรัฐฯ